b'\n_START_ARTICLE_\nJack Marshall (hokejist)\n_START_SECTION_\nIgralska kariera\n_START_PARAGRAPH_\nRodil se je na jugovzhodnem koncu Quebec Cityja in se kmalu preselil v Montreal. Srednje\xc5\xa1olski hokej na ledu je igral za mo\xc5\xa1tvo Pointe Charles, za\xc4\x8den\xc5\xa1i z letom 1894. Leta 1898 mu je uspel preboj v \xc4\x8dlanski amaterski hokej na ledu, ko je na zahodu oblekel dres mo\xc5\xa1tva Winnipeg Victorias. Z Victoriasi je igral do leta 1901, ko je osvojil Stanleyjev pokal po izzivu proti mo\xc5\xa1tvu Montreal Shamrocks._NEWLINE_Po koncu sezone se je preselil nazaj domov in se pridru\xc5\xbeil mo\xc5\xa1tvu Montreal Hockey Club. S klubom je Stanleyjev pokal osvojil leta 1902 in 1903, nato pa se kot nekateri soigralci preselil drugam, pridru\xc5\xbeil se je tedaj novemu mo\xc5\xa1tvu Montreal Wanderers. Tam je ostal dve sezoni, dokler se ni preselil v Toronto, kjer je v sezoni 1905/06 na ekshibicijskih tekmah zaigral za novi Toronto Professionals. Leta 1906 se je vrnil v Montreal in postal del mo\xc5\xa1tva Montreal Montagnards do njegovega razpada. Ko Montagnardsov ni bilo ve\xc4\x8d, se je vnovi\xc4\x8d pridru\xc5\xbeil Wanderersom in z njimi osvojil naslov lige Eastern Canada Amateur Hockey Association, kot tudi Stanleyjev pokal._NEWLINE_Po tisti sezoni pa se je spet preselil, tokrat v mo\xc5\xa1tvo Montreal Shamrocks in tam igral dve sezoni, dokler se ni vrnil k Wanderersom za NHA sezono 1910. Wandererse je tisto sezono popeljal do \xc5\xa1e enega Stanleyjevega pokala, ki je bil, kot se je kasneje izkazalo, zadnji v klubski zgodovini. V mo\xc5\xa1tvu je ostal do leta 1912 in zatem okrepil novo mo\xc5\xa1tvo Toronto Blueshirts. Potem ko se je leta 1913 z mesta direktorja kluba umaknil Bruce Ridpath, je odgovornost prevzel Marshall sam, isto\xc4\x8dasno je \xc5\xa1e igral za mo\xc5\xa1tvo. Leta 1914 je z mo\xc5\xa1tvom osvojil nov Stanleyjev pokal. Skupaj je v Torontu igral tri sezone in se leta 1915 vrnil k Wanderersom, za katere je igral \xc5\xa1e nadaljnji dve sezoni. Upokojil se je leta 1917.'